- Իմ երկիրը մարդիկ են: Ուզում եմ, որ մենք ավելի լավատես լինենք, ավելի սիրով ու հավատով լցվենք թե՝ Աստծո, թե՝ մեր մերձավորների հանդեպ: Այդ դեպքում գուցե ավելի վստահ ու հաստատակամ նաև միմյանց հանդեպ բարեյացակամ լինենք: Մենք խնդիրներ ունենք հաղորդակցման մակարդակով, մենք չենք կարողանում իրար հետ շփվել, խոսել, գլուխներս չենք բարձրացնում՝ տեսնելու համար մեր աշխարհում գոյություն ունեցող լավը: Չգիտես ինչու, մենք ամենաչնչին բաների վրա ենք կենտրոնանում և դրանց վրա սևեռվելով, դրանք քննադատող մակերեսային քննարկումներ ծավալում: Քննադատությունն, իրականում անհրաժեշտ ու կառուցողական միջոց է, բայց հանրային մեր կյանքը դա էլ թույլ չի տալիս մակարդակով կատարել ու հարկ եղածի պես նպատակին ծառայեցնել: Այնպես է թվում, որ մեր ժամանակակիցը հիմնական ու կարևոր հարցերը թողած, բացասականը մատնացույց անելով է, ինչ-որ լիցքեր ստանում: